Document ID: 31994D0457

31994D0457
L 188/17
SLUŽBENI LIST EUROPSKE UNIJE
27.06.1994.
ODLUKA VIJEĆA
od 27. lipnja 1994.
o sklapanju Sporazuma o znanstveno-tehničkoj suradnji između Europske zajednice i Australije
(94/457/EZ)
VIJEĆE EUROPSKE UNIJE,
uzimajući u obzir Ugovor o osnivanje Europske zajednice, a posebno njegov članak 130.m, u vezi s prvom rečenicom članka 228. stavka 2. i njegovim prvim podstavkom članka 228. stavka 3.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Europskoga gospodarskog i socijalnog odbora (3),
budući da Zajednica i Australija provode posebne istraživačke programe u području zajedničkog interesa;
budući da na temelje prošlih iskustava u okviru Dogovora između Vlade Australije i Komisije Europskih zajednica za suradnju u znanosti i tehnologiji potpisanoga 12. studenoga 1986. obje su strane izrazile želju za formiranjem formalnijeg okvira za provođenje suradnje u znanosti i tehnologiji;
budući da je Vijeće na temelju svoje Odluke od 21. svibnja 1992. ovlastilo Komisiju da pregovara sporazum za znanstveno-tehničku suradnju između Zajednice i Australije;
budući da Zajednica i Australija očekuju uzajamnu korist od suradnje;
budući da, ne dovodeći u pitanje odgovarajuće odredbe Ugovora, Sporazum i aktivnosti poduzete prema Sporazumu neće ni na koji način utjecati na ovlasti koje su dodijeljene u državama članicama radi poduzimanja bilateralnih aktivnosti s Australijom u području znanosti, tehnologije, istraživanja i razvoja i za sklapanje, ako je potrebno, sporazuma u tu svrhu;
budući da je ovaj Sporazum potpisan u ime Zajednice u Canberri 23. veljače 1994.;
budući da Sporazum o znanstveno-tehničkoj suradnji između Europske zajednice i Australije treba biti odobren,
ODLUČILO JE:
Članak 1.
Ovime se u ime Zajednice odobrava Sporazum o znanstveno-tehničkoj suradnji između Europske zajednice i Australije.
Tekst Sporazuma priložen je ovoj Odluci.
Članak 2.
Predsjednik Vijeća obavlja sva obavješćivanja iz članka 11. ovog Sporazuma.
Sastavljeno u Bruxellesu 27. lipnja 1994.

Labels: 7
18
15
5